Пенсэ ныбжьым хагъэхъуэну?
— Пенсэ ныбжьым и Iуэхум аргуэру топсэлъыхь. Абы емыIусэну дыкъагъэгугъауэ щытащ. Хьэмэрэ ар фIэкIыпIэ зимыIэ?
Воронинэ Е., Магадан къалэ.
Жэуап ирет УФ-м лэжьыгъэмрэ цIыхухэр социальнэу хъумэнымкIэ и министр Топилин Максим:
— Пенсэ ныбжьым хагъэхъуэнукъым. ЖьыгъэкIэ пенсэ ирагъэгъэувыну хуитщ илъэс 60 ирикъуа цIыхухъухэмрэ илъэс 55-рэ хъуа цIыхубзхэмрэ. Пенсэ Iуэхум зегъэужьынымкIэ унэтIыныгъэм а хабзэр IупщIу щыубзыхуащ. Абы къыдэкIуэу, я пенсэм хагъэхъуэн папщIэ, щытIысыжыну пIалъэр ягъэIэпхъуэ хъунущ. Апхуэдэхэм я страховой пенсэм илъэс къэс саугъэт коэффициентхэр хущIагъунущ. Псалъэм папщIэ, илъэси 5-кIэ нэхъ кIасэу пенсэм кIуэм къратым хуэдэ 1,5-м нэскIэ, илъэси 10-кIэ нэхъ гувауэ ар езыгъэгъэувым хуэди 2,32-кIэ хухагъэхъуэнущ.
«Аргументы и факты» газетым къитхыжащ.
